এর আগে প্রশ্নফাঁসকারীদের ধরিয়ে দিতে পাঁচ লাখ টাকা পুরস্কার ঘোষণাসহ আরো বেশ কিছু পদক্ষেপ নেয়া হয়। তাতেও কোন কাজ হয়নি। ফলে পরীক্ষায় প্রশ্নপত্র ফাঁস ঠেকাতে না পারায় শিক্ষার্থী ও অভিভাবকরা হতাশা ও ক্ষোভ প্রকাশ করেছেন। অনেকে বলেছে শিক্ষমন্ত্রী এখন পর্যন্ত সাত বিষয়ে ফেল করেছেন। কারন ১ ফেব্রুয়ারি থেকে শুরু হওয়া এই পরীক্ষার সাতটি বিষয়ের প্রশ্নপত্র ফাঁস হয়েছে। এমনকি প্রশ্নপত্র ফাঁস ঠেকাতে গত রোববার পরীক্ষার দিন আড়াই ঘণ্টা ইন্টারনেট বন্ধ রাখার সিদ্ধান্ত নেওয়া হয়। যদিও সোমবার সকালে সেই সিদ্ধান্ত থেকে সরে আসে সরকার।